**ΔΙΚΗΓΟΡΙΚΗ ΑΣΚΗΣΗ ΣΤΗ ΜΟΝΑΔΑ ΣΥΜΒΑΣΕΩΝ ΣΤΡΑΤΗΓΙΚΗΣ ΣΗΜΑΣΙΑΣ ΤΟΥ ΤΑΙΠΕΔ – ΠΕΡΙΓΡΑΦΗ ΘΕΣΗΣ**

Το ΤΑΙΠΕΔ αναζητά ασκούμενους δικηγόρους για άσκηση στην Μονάδα Συμβάσεων Στρατηγικής Σημασίας (Project Preparation Facility, εφεξής «PPF»).

Η Μονάδα Συμβάσεων Στρατηγικής Σημασίας (Project Preparation Facility – PPF), λειτουργεί ως διακριτός κλάδος δραστηριότητάς σύμφωνα με το Ν.3986/2011. Σκοπός της νέας Μονάδας είναι η ωρίμανση Συμβάσεων Στρατηγικής Σημασίας που έχουν ενταχθεί στο «Αναπτυξιακό Πρόγραμμα Συμβάσεων Στρατηγικής Σημασίας» (το Πρόγραμμα) του Ν. 4799/21, και η διενέργεια των σχετικών διαγωνιστικών διαδικασιών και η παρακολούθηση της εκτέλεσης των έργων που ανατίθενται στο πλαίσιο αυτών.

Επιπλέον, το PPF είναι σε θέση να συνδράμει κάθε φορέα του δημόσιου και ευρύτερου δημόσιου τομέα στην προετοιμασία και υλοποίηση έργων του (δημόσια έργα υποδομών, υπηρεσιών παραχωρήσεις, ΣΔΙΤ,) που μπορεί να χρηματοδοτούνται από εθνικά, ενωσιακά ή διεθνή χρηματοδοτικά προγράμματα (RRF, ΕΣΠΑ κλπ) εφόσον ενταχθούν στο Πρόγραμμα λειτουργώντας ως διαχειριστής των έργων και μοχλός επιτάχυνσης.

**Ρόλος-Αρμοδιότητες**

Ο ασκούμενος δικηγόρος θα ενταχθεί στη ομάδα μας και θα κληθεί να συνδράμει στο έργο της Μονάδας σε συνεργασία με την ομάδα των έμπειρων νομικών συμβούλων της:

• Στην προετοιμασία και διενέργεια των διαγωνιστικών διαδικασιών.

• Στην επίλυση σύνθετων νομικών ζητημάτων.

• Στην έρευνα βιβλιογραφίας και νομολογίας.

• Στη σύνταξη νομικών κειμένων και απόψεων στο πλαίσιο προδικαστικών προσφυγών και αιτήσεων ακυρώσεως

Ως μέλος της ομάδας του PPF θα έχετε την ευκαιρία να εργαστείτε σε έναν στρατηγικής σημασίας εταίρο της Πολιτείας για την προώθηση και την ενίσχυση της αναπτυξιακής δυναμικής της ελληνικής οικονομίας, και να αποκτήσετε πολύτιμη εμπειρία σε έναν πολύπλοκο και δυναμικό κλάδο δικαίου, αναπτύσσοντας τις δεξιότητές σας.

**Προσόντα και δεξιότητες**

• Πτυχίο νομικής με βαθμό τουλάχιστον «Λίαν Καλώς».

• Καλή γνώση δημοσίου δικαίου, θα συνεκτιμηθεί θετικά.

• Πολύ καλή γνώση των εργαλείων MS Office.

• Πολύ καλή γνώση αγγλικών.

**Τι προσφέρουμε:**

• Πρακτική άσκηση έως δεκαοκτώ (18) μήνες συνολικά.

• Δυναμικό περιβάλλον που εκτιμά και επενδύει στην προσωπική και επαγγελματική ανάπτυξη.

**Διαδικασία αίτησης και Επιλογής**

Οι ενδιαφερόμενοι παρακαλούνται να αποστείλουν βιογραφικό σημείωμα δύο (2) σελίδων κατά ανώτατο όριο στο [humanresources@hraf.gr](humanresources@hraf.gr%20) αναφέροντας στο θέμα «Ασκούμενος Δικηγόρος». Οι υποψήφιοι που θα επιλεγούν θα προσκληθούν σε δια ζώσης ή online συνέντευξη.

*Το ΤΑΙΠΕΔ ως εργοδότης παρέχει ίσες ευκαιρίες σε όλους τους εργαζομένους του. Η εταιρεία μας είναι προσηλωμένη στην ενθάρρυνση της διαφορετικότητας και τη δημιουργία ενός εργασιακού περιβάλλοντος χωρίς αποκλεισμούς, που απηχεί ένα ευρύ φάσμα διαφορετικών καταβολών, πολιτισμών και εμπειριών. Ίσες ευκαιρίες σε όλους και απορρίπτουμε κάθε είδους διάκριση λόγω φυλής, χρώματος, θρησκείας, εθνικής καταγωγής, φύλου, ηλικίας, αναπηρίας ή οποιουδήποτε άλλου παράγοντα που προστατεύεται από τον νόμο. Όλες οι αποφάσεις μας σχετικά με την απασχόληση λαμβάνονται αποκλειστικά με βάση τα προσόντα, την αξία, τις εργασιακές απαιτήσεις και τις επιχειρηματικές ανάγκες.*